Bao ba lahlegetšwego ke magae kua Samoa ba ile ba išwa mafelong a borapedi a Dihlatse tša Jehofa, gotee le magaeng a mangwe a Dihlatse. Masolo a mangwe a go hlakodiša kua Samoa a ile a rulaganywa ke ofisi ya lekala ya Dihlatse tša Jehofa ya kua Australia. Ga e sa le go tloga ka December 18, dijo le dilo tša go hlapa le go hlatswa di ile tša romelwa diphuthegong tše nne gomme diofisi tša bofetoledi tša Dihlatse tša Jehofa di ile tša dirišetšwa go boloka meetse a hlwekilego. Sehlopha sa Dihlatse se ile sa lokiša malapa a senyegilego le go diriša metšhene go hlwekiša mafelo ao a bego a tletše leraga le meetse. Kua Fiji, dinyakwa tša bao ba kgomilwego ke ledimo di ile tša hlokomelwa ke dikomiti tša tlhakodišo tšeo di bopšago ke baithaopi ba Dihlatse. Tšona dikomiti tšeo ga bjale di sa hlokomela dinyakwa tša Dihlatse tšeo dibjalo tša tšona di sentšwego ke ledimo.